Nagykanizsa Megyei Jogú Város Közgyűlése
2026. szeptember 17-i soros zárt 
ülésén hozott határozatok kihirdetése

Javaslat a helyi közösségi közlekedés folyamatos biztosításával kapcsolatos döntések meghozatalára

126/2026.(IX.17.) számú határozat

Nagykanizsa Megyei Jogú Város Közgyűlése

1.	a MÁV Személyszállítási Zrt. a „Nagykanizsa Megyei Jogú Város közigazgatási területén helyi, autóbusszal végzett, menetrend szerinti személyszállítási feladatok ellátása” tárgyában benyújtott pályázatát megvizsgálta, és megállapítja, hogy az a formai és tartalmi követelményeknek megfelel, így érvényesnek minősül. 

2.	az INTER TAN-KER Tanácsadó és Kereskedelmi Zrt. a „Nagykanizsa Megyei Jogú Város közigazgatási területén helyi, autóbusszal végzett, menetrend szerinti személyszállítási feladatok ellátása” tárgyában benyújtott pályázatát megvizsgálta, és megállapítja, hogy az a formai és tartalmi követelményeknek megfelel, így érvényesnek minősül. 

3.	dönt a pályázati eljárás eredménytelenné nyilvánításáról, tekintettel arra, hogy a pályázatokban megjelölt veszteségfinanszírozás mértéke olyan jelentős pénzügyi terhet róna az önkormányzati költségvetésre, amely az Önkormányzat gazdasági lehetőségeivel és érdekeivel nem egyeztethető össze. Felkéri a polgármestert, hogy ezen döntésről a pályázókat tájékoztassa.

Határidő: 		2026. szeptember 30.
Felelős: 		Horváth Jácint polgármester
(Operatív felelős: 	Tárnok Ferenc osztályvezető)

4.	felhatalmazza a polgármestert, hogy a MÁV Személyszállítási Zrt.-vel egyeztetéseket folytasson annak érdekében, hogy az Önkormányzat a közösségi közlekedés közszolgáltatási feladat ellátásával közvetlenül a MÁV Személyszállítási Zrt.-t bízza meg, amennyiben a társaság a feladat ellátását vállalja.


Határidő: 		2026. október 31.
Felelős: 		Horváth Jácint polgármester
(Operatív felelős: 	Tárnok Ferenc osztályvezető)

5.	felkéri a polgármestert, hogy az egyeztetések lefolytatását követően a közszolgáltatási szerződés tervezetet terjessze a novemberi soros közgyűlés elé. 

Határidő: 		2026. november soros közgyűlés
Felelős: 		Horváth Jácint polgármester
(Operatív felelős: 	Tárnok Ferenc osztályvezető)




Javaslat a Via Kanizsa Városüzemeltető Nonprofit Zrt.-vel kapcsolatos döntések meghozatalára 


127/2026.(IX.17.) számú határozat

Nagykanizsa Megyei Jogú Város Közgyűlése a Via Kanizsa Nonprofit Zrt. 2026. évi üzleti terv 2. számú módosítását 1 564 051 e Ft árbevétellel és 0 Ft adózott eredménnyel elfogadja. Felhatalmazza a polgármestert a jelen előterjesztéshez 3. számú mellékletként csatolt városüzemeltetés finanszírozási szerződés 1. számú módosításának aláírására.

Határidő:	2026. szeptember 30.
Felelős:	Horváth Jácint polgármester
(Operatív felelős: Tárnok Ferenc osztályvezető)


Javaslat önkormányzati bérlakás bérleti szerződésének meghosszabbítására

128/2026.(IX.17.) számú határozat

Nagykanizsa Megyei Jogú Város Közgyűlése hozzájárul Oraveczné dr. Hegyi Alexandra >személyes adat< szám alatti lakóhellyel és >személyes adat< szám alatti tartózkodási hellyel rendelkező személy Nagykanizsa, Platán sor 9/C. I. lph. 1. em. 1. a. szám alatti önkormányzati bérlakásra megkötött lakásbérleti szerződésének a meghosszabbításához Nagykanizsa Megyei Jogú Város Közgyűlésének az önkormányzati bérlakásokról szóló 31/2023. (IX.29.) önkormányzati rendeletének 22. § (10) bekezdése alapján határozott időre, 2026. október 20. napjától a foglalkoztatásának időtartamára, de legfeljebb 2031. október 19. napjáig. A bérleti szerződés megszűnik abban az esetben, ha a bérlőnek a városérdeket megalapozó jogviszonya, vagy tevékenysége megszűnik. A kijelölt bérlő a bérleti szerződés időtartama alatt a lakások bérleti díjáról szóló helyi rendelet szerint költségelvű bérleti díjat köteles fizetni. 

Határidő:		2026. október 20. (szerződés megkötése)
Felelős:		Horváth Jácint polgármester
Operatív felelős: 	dr. Nemesné dr. Nagy Gabriella osztályvezető
			Kámán László vezérigazgató


[bookmark: _Hlk240617926]Javaslat a Kanizsa Rehab Nonprofit Kft.-be felügyelőbizottsági tag választására 

129/2026.(IX.17.) számú határozat

Nagykanizsa Megyei Jogú Város Közgyűlése Kanizsa Rehab Nonprofit Kft. felügyelőbizottságába 2026. október 01-től 2029. november 30-ig Horváth Zoltán >személyes adat< szám alatti lakost taggá megválasztja.
Felhatalmazza a polgármestert a fenti módosítással egységes szerkezetbe foglalt alapító okirat aláírására.

Határidő:	2026. szeptember 30.
Felelős:	Horváth Jácint polgármester
(Operatív felelős: Balogh Csaba ügyvezető)

